Rimorsu e perdonu

Cand'a su sonnu ses serrende s'oju,
si t'intrat unu pùlighe in s'orija,
crabiolende intro su calavoju
ti paret istampende sa chelvija.

E a buca iscantzada s'isforroju
tentas cun-d-una coa ‘e linna lija,
infines faghes su timpanu a poju
ch'in s'abba sulat che lozu in faddija

isfiadende. E sessat su finitu
da chi nde ruet a conchiribeddu1
cun s’abba ch’in s’inserru l’at traitu.

E sessan cuddos colpos de malteddu
causados da unu pulighitu
chi parias girende su chelveddu.

Su deghe 'e Làmpadas 1972

1A conchiribeddu: a testa in giù.